Kabilang sa iba pang gamit ng kakawate ang panlunas sa pangangati at pamamantal ng balat kung saan ipinapahid ang katas mula sa mga dahon , balat ng puno , o ugat ; bilang pambugaw ng mga lamok kung saan inilalagay ang sariwang dahon sa balat ; panlaban sa rayuma , saradong pagkabali ng buto , at pagkakaroon ng pilay ( na tinatawag ding bati o balinganga ) kung saan dinudurog o pinipisa ang mga dahon at ginagamit na panapal ; at bilang pampagaling at panghilom ng mga sugat kung saan ginagamit ang mga dagta ng balat ng puno , dahon at ugat nito.
